ai4bharat/Pralekha huggingface dataset:
पंतप्रधान कार्यालय
देहरादून मध्ये होणाऱ्या चौथ्या आंतरराष्ट्रीय योग दिन समारंभाचे नेतृत्व पंतप्रधान करणार
नवी दिल्ली, 20 जून 2018
देहरादूनमध्ये 21 जून 2018 रोजी होणाऱ्या चौथ्या आंतरराष्ट्रीय योग दिन समारंभाचे नेतृत्व पंतप्रधान नरेंद्र मोदी करणार आहेत.
हिमालयाच्या कुशीत दडलेल्या देहरादूनमधील वन संशोधन संस्थेच्या हिरवळीवर हजारो स्वयंसेवकांसह पंतप्रधान योगासने करणार आहेत.
यानिमित्त जगभरात योगाशी संबंधित विविध कार्यक्रमांचे आयोजन करण्यात आले आहे.
यापूर्वी 2015 मध्ये नवी दिल्लीतील राजपथावर, 2016 मध्ये चंदीगडमधील कॅपिटॉल कॉम्लेक्स येथे, तर 2017 मध्ये लखनऊमधील रमाबाई आंबेडकर सभास्थळ येथे पंतप्रधान योग दिनाच्या कार्यक्रमात सहभागी झाले होते.
यानिमित्त जगभरातील योगप्रेमींना शुभेच्छा देतांना पंतप्रधान म्हणाले की, योग ही प्राचीन भारतीय ऋषीमुनींनी मानव जातीला दिलेली ही अमुल्य भेट आहे.
योगाभ्यास हा केवळ शरीराला तंदुरुस्त ठेवण्याचा व्यायाम नाही, तर आरोग्याची हमी देणारे पारपत्र आहे, तंदुरुस्ती आणि मन:शांतीची गुरुकिल्ली आहे. तुम्ही सकाळी जे व्यायाम करता, तेवढ्या पुरता योगा मर्यादित नाही. तुमची दैनंदिन कामे मेहनतीने आणि संपूर्ण सजगतेने करणे हा देखिल योगाभ्यासाचा एक प्रकार आहे, असे पंतप्रधान म्हणाले.
आजच्या अतिरेकाच्या जगात योगाभ्यासामुळे संयम आणि संतुलन शक्य होते. मानसिक दबाव असलेल्या या जगात योगामुळे शांती मिळते. दुर्लक्षित जगात योगाभ्यासामुळे लक्ष केंद्रीत करायला मदत मिळते. भयमुक्त जगात योगाभ्यासामुळे आशा, सामर्थ्य आणि धैर्य प्राप्त होते, असे पंतप्रधान म्हणाले.
आंतरराष्ट्रीय योग दिनाच्या आदल्या दिवशी पंतप्रधानांनी समाज माध्यमांवर विविध योगासनांची सविस्तर माहिती दिली आहे. तसेच जगभरात विविध ठिकाणी योगासने करणाऱ्या लोकांची छायाचित्रेही पंतप्रधानांनी सोशल मिडियावर दिली आहेत.
B.Gokhale/S.Kane/D.Rane
(Visitor Counter : 88
पंतप्रधान कार्यालय
लक्षद्वीपचे प्रशासक दिनेश्वर शर्मा यांच्या निधनाबद्दल पंतप्रधानांकडून शोक व्यक्त
पंतप्रधान नरेंद्र मोदी यांनी लक्षद्वीपचे प्रशासक दिनेश्वर शर्मा यांच्या निधनाबद्दल शोक व्यक्त केला आहे.
एका ट्वीटमध्ये पंतप्रधान म्हणाले, "लक्षद्वीपचे प्रशासक दिनेश्वर शर्मा जी यांनी देशाच्या पोलीस सेवेत आणि सुरक्षा यंत्रणेत दीर्घकाळ योगदान दिले. त्यांनी आपल्या पोलिस सेवेतल्या कारकीर्दीत अनेक संवेदनशील दहशतवाद आणि बंडखोरी विरोधी कारवाया हाताळल्या. त्यांच्या निधनाने तीव्र दुःख झाले आहे. त्यांच्या कुटुंबियांप्रती शोकसंवेदना. ओम शांती."
M.Iyengar/S.Kane/P.Kor
सामाजिक न्याय आणि सबलीकरण मंत्रालय
भिक्षेकऱ्यांच्या कल्याणासाठी सर्वंकष उपाययोजना समाविष्ट असणारी योजना केंद्र सरकारने केली तयार
मुख्य वैशिष्ट्ये:
“एसएमआयएलई - उपजीविका आणि रोजगारासाठी उपेक्षित व्यक्तींना साहाय्य ” ही योजना तयार करण्यात आली असून या योजनेत 'भिक्षेकरी व्यक्तींच्या सर्वंकष पुनर्वसनासाठी केंद्र पुरस्कृत योजना' ही उप योजना समाविष्ट आहे.
पुनर्वसन, वैद्यकीय सुविधांची तरतूद, समुपदेशन, मूलभूत दस्तऐवजीकरण, शिक्षण, कौशल्य विकास, आर्थिक संलग्नता इ.या योजनेच्या केंद्रस्थानी आहे.
दिल्ली, बंगळुरू, चेन्नई, हैदराबाद, इंदौर, लखनौ, मुंबई, नागपूर, पटना आणि अहमदाबाद अशा दहा शहरांमध्ये भिक्षेकरी व्यक्तींच्या सर्वंकष पुनर्वसनासाठी प्रायोगिक तत्वावर प्रकल्प सुरु केले आहेत.
सामाजिक न्याय आणि सक्षमीकरण मंत्रालयाने "एसएमआयएलई - उपजीविका आणि रोजगारासाठी उपेक्षित व्यक्तींना साहाय्य " ही योजना तयार केली असून यामध्ये 'भिक्षेकरी व्यक्तींच्या सर्वंकष पुनर्वसनासाठी केंद्र पुरस्कृत ' उप योजना समाविष्ट आहे. या योजनेत भिक्षेकरी व्यक्तींसाठी कल्याणकारी उपाययोजनांसह अनेक सर्वंकष उपाय आहेत.पुनर्वसन, वैद्यकीय सुविधांची तरतूद, समुपदेशन, मूलभूत दस्तऐवजीकरण, शिक्षण, कौशल्य विकास, आर्थिक संलग्नता आणि अशा अनेक बाबी या योजनेच्या केंद्रस्थानी आहेत. ही योजना राज्य / केंद्रशासित प्रदेश सरकार / स्थानिक शहरी संस्था, स्वयंसेवी संस्था, समुदाय आधारित संस्था , संस्था आणि इतरांच्या पाठिंब्याने राबविली जाईल.
भिक्षेकरी व्यक्तींच्या पुनर्वसनासाठी राज्य / केंद्रशासित प्रदेश सरकार आणि शहरी स्थानिक संस्था यांच्याकडे उपलब्ध असलेली निवारा घरे वापरण्याची तरतूद या योजनेत आहे. विद्यमान निवारा घरे उपलब्ध नसल्यास, अंमलबजावणी करणार्या संस्थेद्वारे नवीन समर्पित निवारा घरे उभारली पाहिजेत. या योजनेंतर्गत आगामी पाच वर्षांसाठी देण्यात आलेला निधी खाली दिला आहे:
सामाजिक न्याय आणि सक्षमीकरण मंत्रालयाने दिल्ली, बंगळुरू, चेन्नई, हैदराबाद, इंदौर , लखनौ , मुंबई, नागपूर, पटना आणि अहमदाबाद अशा दहा शहरांमध्ये भिक्षेकरी व्यक्तींच्या सर्वंकष पुनर्वसनासाठी प्रायोगिक तत्वावर प्रकल्प सुरू केले आहेत.हे प्रायोगिक तत्त्वावरील प्रकल्प राज्य सरकार / केंद्रशासित प्रदेश / स्थानिक शहरी संस्था आणि स्वयंसेवी संस्था यांच्यामार्फत या शहरांमध्ये राबविण्यात येत आहेत. सर्वेक्षण आणि ओळख, एकत्रीकरण, मूलभूत स्वच्छता आणि वैद्यकीय सुविधा, मूलभूत कागदपत्रे प्रदान करणे, समुपदेशन, पुनर्वसन, शिक्षण, कौशल्य विकास आणि भिक्षेकरी व्यक्तींच्या कल्याणासाठी शाश्वत तोडगा यासह अनेक व्यापक उपाययोजना या प्रायोगिक तत्त्वावरील प्रकल्पाअंतर्गत राबवल्या जात आहेत.
|
|
Serial No
|
|
Year
|
|
Funds requirement

|
|
1
|
|
2021-22
|
|
50.00
|
|
2
|
|
2022-23
|
|
33.00
|
|
3
|
|
2023-24
|
|
33.00
|
|
4
|
|
2024-25
|
|
33.00
|
|
5
|
|
2025-26
|
|
33.00
|
|
|
|
TOTAL
|
|
182.00
सामाजिक न्याय आणि सक्षमीकरण राज्यमंत्री श्री ए. नारायणस्वामी यांनी आज लोकसभेत लेखी उत्तरात ही माहिती दिली.
ग्राहक व्यवहार, अन्न आणि सार्वजनिक पुरवठा मंत्रालय
ग्राहक व्यवहार, अन्न आणि सार्वजनिक वितरण राज्यमंत्री रावसाहेब दानवे यांच्या नेतृतवाखालील शिष्टमंडळ ऑस्ट्रेलियाला रवाना
(नवी दिल्ली, 14 डिसेंबर 2019
सिडनी विद्यापीठाच्या अंतर्गत ऑस्ट्रेलिया-भारत संयुक्त ग्राहक संरक्षण प्रकल्पाच्या दुसऱ्या टप्प्यात सहभागी होण्यासाठी ग्राहक व्यवहार, अन्न आणि सार्वजनिक वितरण राज्यमंत्री रावसाहेब दानवे यांच्या नेतृतवाखाली उच्च स्तरीय शिष्टमंडळ आज ऑस्ट्रेलियाला रवाना झाले.
देशातील ग्राहकांच्या हक्कांच्या संरक्षणाला केंद्र सरकारचे प्राधान्य आहे. अवैध व्यापार पद्धतींपासून ग्राहकांचे संरक्षण करण्यासाठी संसदेने पारित केलेला ग्राहक संरक्षण कायदा 2019 हे या दिशेने मोठे पाऊल असल्याचे दानवे म्हणाले. या कायद्यातील नियम आखण्याची प्रक्रिया सध्या सुरू असून आंतरराष्ट्रीय पद्धती जाणून घेणे हा या दौऱ्याचा उद्देश असल्याचे ते म्हणाले.
S.Tupe/S.Kane/P.Kor
कृषी मंत्रालय
शेतकऱ्यांसाठी उत्पन्न सुरक्षा
नवी दिल्ली, 24 जुलै 2018
2022 सालापर्यंत देशातील शेतकऱ्यांचे उत्पन्न दुप्पट करण्याचे लक्ष्य केंद्र सरकारने निर्धारित केले आहे. त्यासाठी आंतरमंत्री समितीची नियुक्ती करण्यात आली असून ही समिती 2022 सालापर्यंत शेतकऱ्यांचे उत्पन्न दुप्पट करण्यासाठी धोरणांची शिफारस करणार आहे.
या समितीने आत्तापर्यंत अशा प्रकारचे 13 मसुदे तयार केले असून ते विभागाच्या http://agricoop.nic.in/doubling-farmers या संकेतस्थळावर सार्वजनिक अवलोकनार्थ उपलब्ध आहेत. देशातील शेतकऱ्यांचे उत्पन्न 2022 सालापर्यंत दुप्पट करण्याच्या संदर्भात आयोजित राष्ट्रीय परिषदेत माननीय पंतप्रधानांनी चार मुख्य बाबींवर लक्ष केंद्रीत करण्याची आवश्यकता व्यक्त केली होती. त्यात उत्पादन खर्चात कपात, उत्पादनाला योग्य किंमत, उत्पादन वाया जाण्याचे प्रमाण कमी करणे आणि उत्पन्नाचा पर्यायी स्रोत निर्माण करणे या बाबींचा समावेश होता. शेतकऱ्यांचे उत्पन्न दुप्पट करण्यासाठी नव्या उद्योगाबाबत जनजागृती करण्याच्या उद्देशाने निती आयोगाने एका कृती दलाची स्थापना केली आहे.
शेतकऱ्यांच्या उत्पन्नात वाढ करण्याच्या अनुषंगाने सरकारने 22 पिकांसाठी किमान आधारभूत दराची घोषणा केली आहे तसेच कृषी दर आणि किंमती आयोगाच्या शिफारसीनुसार ऊसासाठी वाजवी आणि किफायतशीर दर घोषित केले. कृषी आणि कृषक कल्याण मंत्रालयासाठी 2014-15 या वर्षात 31542.95 कोटी रुपयांची अर्थसंकल्पीय तरतूद होती. 2018-19 या वर्षात ही तरतूद 58080.00 कोटी रुपये असल्याची माहिती कृषी आणि कृषक कल्याण राज्यमंत्री परषोत्तम रुपला यांनी आज लोकसभेत दिली.
N.Sapre/M.Pange/P.Malandkar
(Visitor Counter : 78
महिला आणि बालविकास मंत्रालय
कामाच्या ठिकाणी होणाऱ्या लैगिक छळ रोखण्यासंदर्भात मंत्री गटाची स्थापना
नवी दिल्ली, 25 जुलै 2019
कामाच्या ठिकाणी होणाऱ्या लैगिक छळ रोखण्यासंदर्भात कायदेशीर आणि संस्थात्मक ढाचा तपासण्यासाठी सरकारने 24-10-2018 च्या आदेशानुसार मंत्री गटाची स्थापना केली आहे.
महिलांना कामाच्या ठिकाणी लैंगिक छळ सोसावा लागू नये यावर सरकारचा कटाक्ष असून यासंदर्भातल्या त्यांच्या तक्रारींचे प्रभावी निराकरण व्हावे यासाठी सरकार दक्ष आहे.महिला आणि बाल विकास मंत्री स्मृती इराणी यांनी आज राज्य सभेत एका लेखी उत्तरात ही माहिती दिली.
एसएचई पेटी द्वारे 612 तक्रारी प्राप्त झाल्या असून त्यात 196 केंद्र सरकारी, 103 राज्य सरकारी तर 313 खाजगी संस्थांकडून प्राप्त झाल्या आहेत असेही यात नमूद करण्यात आले आहे.
B.Gokhale/N.Chitale/P.Malandkar
(Visitor Counter : 72
वाणिज्य आणि उदयोग मंत्रालय
मेक्सिको सिटीमधल्या प्रदर्शनात 45 भारतीय कंपन्यांचा सहभाग
(नवी दिल्ली, 17 ऑक्टोबर 2018
मेक्सिको सिटीमध्ये आयोजित केलेल्या ‘एक्सो सिहॅक’ या व्यापारी प्रदर्शनात बांधकाम क्षेत्रात कार्यरत असलेल्या 45 भारतीय कंपन्या सहभागी झाल्या आहेत. यामध्ये बांधकाम साहित्य, हत्यारे, अंतर्गत सजावटीसाठी वापरण्यात येणाऱ्या वस्तू, पडदे आणि कापड, सिरॅमिक विट्रीफाईड टाईल्स निर्मिती करणारी व्यावसायिकांनी आपल्या उत्पादनाचे प्रदर्शन मांडले आहे. भारतीय व्यापार प्रोत्साहन मंडळ  यांच्या नेतृत्वाखाली भारतीय कंपन्या या प्रदर्शनात सहभागी झाल्या आहेत.
ऑक्टोबरपर्यंत चालणाऱ्या या प्रदर्शनात जगभरातून 570 कंपन्या सहभागी झाल्या आहेत. यामध्ये स्थापत्यशास्त्र, बांधकाम अभियांत्रिकी, अंतर्गत सजावट, इमारतीची विद्युत व्यवस्था, स्वयंचलित यंत्रांच्या मदतीत घरांची सुरक्षा ठेवणारी यंत्रणा अशा प्रकारच्या उत्पादनांचा या प्रदर्शनात समावेश आहे. वाढत्या बांधकाम उद्योगाचा अधिकाधिक विस्तार करण्यासाठी नवीन संधी निर्माण करणे अशा प्रदर्शनामुळे शक्य होते. हे लक्षात घेऊन भारतीय उद्योजकांना सहभागी होण्यासाठी सरकारने प्रोत्साहन दिले आहे. भारताच्या सिरॅमिक उत्पादनाला बाहेर खूप चांगली मागणी आहे. या उद्योगाने यंदा 1.243 अब्ज डॉलरची निर्यात केली आहे. या व्यवसायाला मेक्सिकोमध्ये खूप वाव असल्यामुळे भारतीय कंपन्या प्रदर्शनात सहभागी झाल्या आहेत.
N.Sapre/S.Bedekar/P.Kor
माहिती आणि प्रसारण मंत्रालय
सरोजिनी नायडू यांना आदरांजली म्हणून फिल्म्स डिव्हिजन त्यांच्या आयुष्यावरील चरित्रपट दाखवणार
मुंबई, 12 फेब्रुवारी 2021
भारताच्या कोकिळा म्हणून प्रसिद्ध असलेल्या स्वातंत्र्यसेनानी सरोजिनी नायडू यांची 141 जयंती उद्या म्हणजेच 13 फेब्रुवारी रोजी साजरी केली जाणार आहे. यानिमित्त त्यांना अभिवादन करण्यासाठी फिल्म्स डिव्हिजन तर्फे त्यांच्यावरील बायोपिक म्हणजेच चरित्रपट- द नायटिंगेल ऑफ इंडिया  फिल्म डिव्हिजन चे संकेतस्थळ आणि यु ट्यूब चैनेलवर दाखवला जाणार आहे.
‘द नायटिंगेल ऑफ इंडिया’ या माहितीपटात, महान स्वातंत्र्यसेनानी, कवयित्री आणि भारतीय राज्याच्या पहिला महिला राज्यपाल असलेल्या सरोजिनी नायडू यांच्या जीवनकार्यावर प्रकाश टाकण्यात आला आहे. विशेष म्हणजे, या माहितीपटात सरोजिनी नायडू यांच्या आवाजातील ‘एशियन रिलेशनशिप कॉन्फरन्स’ मध्ये दिलेले एक भाषणही रसिकांना ऐकायला मिळू शकेल.
हा चरित्रपट https://filmsdivision.org/ आठवड्याचा माहितीपट आणि https://www.youtube.com/user/FilmsDivision यावर 13 फेब्रुवारी 2021 रोजी 24 तास बघता येईल.
Jaydevi P.S/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 90
संरक्षण मंत्रालय
भारतीय हवाई दलाच्या जवानांना राष्ट्रपती पुरस्कार
नवी दिल्ली, 25 जानेवारी 2022
2022 च्या प्रजासत्ताक दिनानिमित्त राष्ट्रपती पुरस्काराने सन्मानित करण्यात येणाऱ्या भारतीय हवाई दलाच्या जवानांची यादी पाहण्यासाठी येथे क्लिक करा.
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
कोळसा मंत्रालय
कोळसा खाणी लिलावाच्या चौथ्या टप्प्याचे कोळसा मंत्री प्रल्हाद जोशी यांच्या हस्ते उद्घाटन
24 नव्या खाणींसह एकूण 99 कोळसा खाणी लिलावासाठी खुल्या
नवी दिल्ली, 16 डिसेंबर 2021
केंद्रीय कोळसा, खाण आणि संसददीय व्यवहार मंत्री, प्रल्हाद जोशी यांनी आज नवी दिल्लीत देशातल्या कोळसा खाणींच्या लिलावाच्या चौथ्या टप्प्याचे उद्घाटन केले. या टप्प्यात, 24 नव्या खाणींसह, एकूण 99 खाणी लिलावासाठी खुल्या केल्या गेल्या आहेत. ज्या गुंतवणूकदारांनी याआधी कोळसा खाणींची बोली जिंकली आहे, त्यांनी लवकरात लवकर उत्खनन सुरु करावे, जेणेकरुन देश या क्षेत्रात आत्मनिर्भर होऊ शकेल,असे जोशी यावेळी म्हणाले. त्याशिवाय, लिलावासाठी आणखी कोळसा खाणींचा शोध घ्यावा, अशी सूचनाही त्यांनी संबंधित अधिकाऱ्यांना केली. पुढची 30-40 वर्षे तरी, देशाच्या ऊर्जा क्षेत्रासाठी कोळसा महत्वाचा असणार आहे, असे त्यांनी यावेळी नमूद केले. कोळसा मंत्रालयाने ही लिलाव प्रक्रिया संपूर्ण पारदर्शक केली असून, अधिकधीक गुंतवणूकदारांनी त्यात सहभागी व्हावे, असे आवाहन त्यांनी केले.
पहिल्या दोन टप्प्यात, 28 कोळसा खाणींचा यशस्वी लिलाव झाल्यानंतर, तसेच, सीएम  कायद्याअंतर्गत, 20 कोळसा खाणींसाठी 53 बोली आल्यानंतर, तिसऱ्या टप्प्याअंतर्गत, कोळसा मंत्रालयाने,24 नव्या कोळसा मंत्रालयाची लिलाव प्रक्रिया सुरु केली आहे. व्यावसायिक लिलाव प्रक्रियेच्या तिसऱ्या प्रक्रियेपासून,आणि दुसऱ्या टप्प्यातील काही खाणींच्या व्यावसायिक लिलावाचा प्रयत्न म्हणून, एकूण 99 कोळसा खाणींचा लिलाव केला जाणार आहे.
एकूण 99 खाणींपैकी, 59 खाणींमधील शोध, अनुमान पूर्ण झाले असून, 40 अंशतः संशोधित आहेत.या खाणी महाराष्ट्रासह, झारखंड, छत्तीसगढ, ओडिशा, मध्यप्रदेश, पश्चिम बंगाल आणि आंध्रप्रदेश आणि तेलंगणा या राज्यांत आहेत.
सविस्तर चर्चेनंतर, या खाणी निश्चित करण्यात आल्या आहेत. संरक्षित क्षेत्रे,वन्यजीव अभयारण्ये, महत्त्वाचे अधिवास, तसेच, जिथे वन आच्छादन 40 टक्क्यांपेक्षा अधिक आहे तसेच जिथे भरपूर बांधकाम झाले आहे, अशा सर्व क्षेत्रांना या लिलावातून वगळण्यात आले आहे.
या लिलावप्रक्रियेची प्रमुख वैशिष्ट्ये म्हणजे, राष्ट्रीय कोळसा निर्देशांकांची सुरुवात, लिलालवंत सहभागी होणाऱ्या कंपन्यांसाठी कोळसा उत्पादनाची अट शिथिल करण्यात आली आहे, कोळशाच्या वापरासाठी दिलेली लवचिकता, सर्वात उत्तम अशी पेमेंट संरचना, प्रोत्साहन आणि सवलतींच्या माध्यमातून लवकर उत्पादनासाठी कार्यक्षमता वाढवण्याची योजना, स्वच्छ कोळसा तंत्रज्ञान, अशी अनेक वैशिष्ट्ये सांगता येतील. या क्षेत्रात सातत्य राहावे यासाठी कोळसा मंत्रालयाकडून, लवकरच आणखी काही सवलती दिल्या जाण्याची अपेक्षा आहे.
S.Patil/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 147
राष्ट्रपती कार्यालय
वीर नर्मद दक्षिण गुजरात विद्यापीठाच्या वार्षिक दिक्षांत समारोहाला राष्ट्रपतींनी केले संबोधित
(नवी दिल्ली, 29 मे 2018
राष्ट्रपती रामनाथ कोविंद यांनी आज गुजरात, सुरत येथे वीर नर्मद दक्षिण गुजरात विद्यापीठाच्या वार्षिक दिक्षांत समारोहाला संबोधित केले.
याप्रसंगी राष्ट्रपती म्हणाले की, प्रख्यात गुजराती साहित्यिक नर्मद शंकर दवे किंवा वीर नर्मद यांच्या नावावर या विद्यापीठाचे नाव वीर नर्मद दक्षिण गुजराती विद्यापीठ करण्यात आले आहे. दवे हे केवळ कवी किंवा लेखक नव्हते तर ते समाजसुधारक देखील होते. वीर नर्मद हे राष्ट्र निर्माते होते ज्यांनी गुजराती आणि भारतीयांना एक ओळख प्राप्त करून दिली तसेच त्यांनी महिला सक्षमीकरण, विधवा पुनर्विवाह आणि इतर अनेक कार्य केली.
दक्षिण गुजरात हे या राज्याचे आर्थिक सुकाणू आहे आणि या प्रदेशात सुरत लक्षणीय योगदान देत आहे असे राष्ट्रपती म्हणाले. सुरतमधील वस्त्रोद्योग आणि हिरा उद्योग विशेष आहे आणि देशभरातील कामगार येथे रोजगारासाठी येतात आणि म्हणूनच सुरत शहराला ‘मिनी इंडिया’ म्हणून देखील संबोधले जाते.
विद्यार्थ्यांमध्ये व्यावसायिक क्षमता वृद्धींगत करण्यासोबतच त्यांच्यामधील नवोन्मेष आणि वैचारिक स्वातंत्र्याला प्रोत्साहन देणे हा शिक्षणाचा उद्देश असला पाहिजे असे राष्ट्रपतींनी सांगितले. शिक्षण आपल्याला दुसऱ्यांच्या भावनांचा आदर करायला तसेच समाजाच्या कल्याणासाठी झटायला देखील शिकवते.
B.Gokhale/S.Mhatre/P.Kor
सांस्कृतिक मंत्रालय
ओदिशात भुवनेश्वरमध्ये होणाऱ्या जी-20च्या संस्कृती कार्यगटाच्या दुसऱ्या बैठकीत ‘ संस्कृती सर्वांना एकत्र आणते’ ही संकल्पना अधोरेखित केली जाणार
सुप्रसिद्ध वाळूशिल्पकार सुदर्शन पटनायक 14 मे रोजी पुरीच्या समुद्रकिनाऱ्यावर ‘संस्कृती सर्वांना एकत्र आणते’ या संकल्पनेवर आधारित वाळूशिल्प साकारणार
नवी दिल्ली, 13 मे 2023
भारताच्या जी20 अध्यक्षतेखाली होणाऱ्या संस्कृती कार्यगटाच्या बैठकीत विविध संस्कृती आणि समुदायांमधील शांततापूर्ण सहअस्तित्वावर आधारित बहुपक्षवादावरील भारताचा ठाम विश्वास जगासमोर मांडण्यासाठी ‘संस्कृती सर्वांना एकत्र आणते’ या संकल्पनेवर एखाद्या मोहिमेच्या स्वरुपात विशेष भर दिला जाणार आहे.
ओदिशामध्ये भुवनेश्वर येथे 14-17 मे 2023 दरम्यान होणाऱ्या संस्कृती कार्यगटाच्या दुसऱ्या बैठकीत ‘ संस्कृती सर्वांना एकत्र आणते’ या मोहिमेअंतर्गत पद्मश्री सुदर्शन पटनायक 14 मे रोजी पुरी बीचवर वाळूशिल्प साकारणार आहेत. या शिल्पकृतीचे उद्घाटन केंद्रीय संस्कृती, पर्यटन आणि ईशान्य प्रदेश विकासमंत्री जी. किशन रेड्डी आणि केंद्रीय सांस्कृतिक कार्य आणि संसदीय व्यवहार राज्यमंत्री अर्जुन राम मेघवाल यांच्या हस्ते संध्याकाळी 5.30 वाजता होणार आहे.
परस्परांशी जोडल्या गेलेल्या जगामध्ये सहकार्यकारक फलनिष्पत्ती साध्य करण्यामध्ये संस्कृती महत्त्वाची भूमिका बजावते आणि समावेशकता आणि सुसंवादी जीवनाला चालना देते.
जरी सांस्कृतिक परंपरा आणि चालीरीतीमध्ये मोठ्या प्रमाणात फरक असला तरीही त्या नेहमीच मूलभूत मूल्ये आणि सिद्घांतांची परस्परांमध्ये देवाणघेवाण करतात हा विचार ‘संस्कृती सर्वांना एकत्र आणते’ ही संकल्पना अधिक दृढ करणार आहे. संस्कृतीच्या सर्व प्रकारांमध्ये सीमोल्लंघनाची, संबंध दृढ करण्याची आणि व्यक्ती, समुदाय आणि राष्ट्रे यांच्यात वास्तविक संवाद आणि परस्परांना समजून घेण्याची भावना निर्माण करण्याची क्षमता आहे.
समकालीन जागतिक आव्हानांवर शाश्वत आणि संतुलित तोडगे काढण्याचे आणि त्यासाठी सहकार्य करण्याचे मार्ग संस्कृती उपलब्ध करत असते. ‘वसुधैव कुटुंबकम्’ या भावनेला केंद्रस्थानी ठेवून ‘संस्कृती सर्वांना एकत्र आणते’ हा संदेश एकत्रित शाश्वत भविष्य आणि सार्वत्रिक कल्याणासाठी काम करण्याचा एक समग्र दृष्टीकोन प्रदान करते.
भारतातील वाळूशिल्पकलेचे प्रणेते म्हणून ओळख असलेले सुदर्शन पटनायक यांना त्यांच्या उल्लेखनीय सेवेसाठी पद्मश्री या तिसऱ्या सर्वोच्च नागरी पुरस्काराने सन्मानित करण्यात आले आहे. त्यांची वाळूशिल्पे जगप्रसिद्ध आहेत आणि जागतिक पातळीवर त्यांनी अनेक स्पर्धांमध्ये भारताचे प्रतिनिधित्व केले आहे. आपल्या कलेचा उपयोग सामाजिक आणि पर्यावरणविषयक मुद्यांवर जागरुकता निर्माण करण्यासाठी आणि सामाईक उद्दिष्टांसाठी लोकांना एकत्र आणून शांतता आणि सौहार्द यांचा संदेश प्रसारित करणारा कारक घटक म्हणून झाला पाहिजे अशी पटनायक यांची धारणा आहे. जगभरात वाळूशिल्पाच्या रचनांमध्ये सांस्कृतिक आणि प्रादेशिक भिन्नता असली तरी त्यांच्यामध्ये असलेल्या सामाईकतेमुळे ती एकमेकांशी बांधलेली आहेत. नैसर्गिक जग आणि त्याची क्षणभंगुरता यांचे दर्शन हा वाळूशिल्पकलेचा गाभा आहे. समुद्रकिनाऱ्यावर सहजतेने उपलब्ध असलेली वाळू आणि पाणी यांच्या मदतीने, निसर्गाच्या संतुलनात कोणतीही भर न घालता किंवा काढून न घेता ही या शाश्वत कला प्रकाराची निर्मिती होत असते.R.Aghor/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 53
ग्राहक व्यवहार, अन्न आणि सार्वजनिक पुरवठा मंत्रालय
हॉटेल्स आणि रेस्टॉरंट्स कडून आकारल्या जाणाऱ्या सेवा शुल्काबाबत जारी करण्यात आलेल्या मार्गदर्शक सूचनांचे त्वरित पालन सुनिश्चित करावे : सीसीपीएचे जिल्हाधिकाऱ्यांना निर्देश
नवी दिल्ली, 9 जुलै 2022
हॉटेल्स आणि रेस्टॉरेंटकडून आकारल्या जाणाऱ्या सेवा शुल्काबाबत ज्या मार्गदर्शक सूचना जारी करण्यात आल्या आहेत, त्यांची अंमलबजावणी सुनिश्चित करण्याचे निर्देश केंद्रीय ग्राहक संरक्षण प्राधिकरणाने सर्व जिल्हाधिकाऱ्यांना दिले आहेत. याबाबत ग्राहकांकडून काही तक्रारी आल्यास, मार्गदर्शक तत्वांचे उल्लंघन केल्याप्रकरणी जिल्हाधिकाऱ्यांनी तक्रार दाखल करुन तपास करावा आणि त्याचा अहवाल 15 दिवसांत प्राधिकरणाकडे सादर करावा, असेही निर्देश देण्यात आले आहेत.
या मार्गदर्शक सूचनांना व्यापक प्रसिद्धी देण्याची व्यवस्था करण्याविषयी देखील, सीसीपीएने सर्व राज्ये/केंद्रशासित प्रदेशांच्या मुख्य सचिवांना आणि जिल्हाधिकाऱ्यांना पत्र लिहिले आहे. ग्राहकांच्या हितांचे रक्षण करण्यासाठी या मार्गदर्शक सूचनांची त्वरित आणि प्रभावी अंमलबजावणी करण्याचे आवाहनही त्यांनी केले आहे. सेवा शुल्क आकारणे हे मार्गदर्शक सूचनांचे स्पष्ट उल्लंघन असून ग्राहकांच्या हितांना बाधा पोहचवणाऱ्या पद्धती सुरू ठेवणे अयोग्य असून अशा तक्रारींची प्राधान्याने दखल घेतली जावी, असेही या पत्रात म्हटले आहे.
सीसीपीएने या मार्गदर्शक सूचना जारी केल्यानंतरच्या काळात, म्हणजे 05 जुलै 2022 ते 08 जुलै 2022 या काळात, प्राधिकरणाला 85 तक्रारी प्राप्त झाल्या आहेत. यात सर्वाधिक तक्रारी, दिल्ली, बंगळूरु, मुंबई, पुणे आणि गाझियाबाद इथून आल्या असून, त्यांची संख्या अनुक्रमे 18, 15, 11,4 आणि 3 इतकी आहे.
जर एखाद्या ग्राहकाला हॉटेल किंवा रेस्टॉरेंटमध्ये सेवाशुल्क आकारले जात असेल, तर ते मार्गदर्शक तत्वांचे उल्लंघन आहे. ग्राहकांनी अशावेळी ग्राहकांनी हॉटेल किंवा रेस्टॉरेंट मालकांकडे बिलातून हे सेवा शुल्क वजा करण्याची विनंती करावी, किंवा ग्राहक, राष्ट्रीय ग्राहक मदत क्रमांकावर तक्रार नोंदवू शकतात. ग्राहक हितांचे संरक्षण खटलापूर्व स्थितीत करणारी ही एक पर्यायी ग्राहक तक्रार निवारण व्यवस्था आहे.
तसेच, ग्राहक आयोगाकडेही या चुकीच्या व्यावसायिक पद्धतीची तक्रार नोंदवता येईल. त्वरित कारवाईसाठी ई-दाखिल पोर्टल www.edaakhil.nic.in वर ई पद्धतीने देखील तक्रार दाखल करता येईल. त्याशिवाय, संबंधित जिल्हाधिकाऱ्यांकडे देखील तपासासाठी ही तक्रार नोंदवता येईल. त्याशिवाय, सीसीपीए कडे com-ccpa[at]nic[dot]in या ईमेल आयडीवर देखील तक्रार नोंदवता येईल.N.Chitale/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 150
वाणिज्य आणि उदयोग मंत्रालय
इंडिया@75 हा नवी स्वप्ने, नवी ऊर्जा आणि नव्या वचनबद्धतेसह एका नव्या भारताचा जाहीरनामा- पीयूष गोयल
केंद्रीय वाणिज्य आणि उद्योगमंत्र्यांचे सीआयआयच्या ‘ सरकार आणि व्यवसाय यांच्यात शाश्वत विकासासाठी ताळमेळ’ या विषयावरील आभासी परिषदेत मार्गदर्शन
केंद्रीय वाणीज्य आणि उद्योगमंत्री पीयूष गोयल यांनी आज भारतीय उद्योग महासंघाच्या वार्षिक शिखर परिषदेत ‘ सरकार आणि व्यवसाय यांच्यात शाश्वत विकासासाठी ताळमेळ’ या विषयावरील विशेष सत्राला संबोधित केले. ‘इंडिया@75 : सरकार आणि व्यवसाय आत्मनिर्भर भारतासाठी एकत्र काम करत आहेत’ ही या वर्षाच्या वार्षिक बैठकीची संकल्पना होती. या सत्रामध्ये बोलताना पीयूष गोयल म्हणाले की 75 वर्षांपूर्वी आपण स्वातंत्र्य मिळवण्यासाठी काम केले आणि आता आपण आत्मनिर्भर बनण्यासाठी एका मोहिमेप्रमाणे काम केलेच पाहिजे.
आपल्या देशाला गतिमान वृद्धी, विकास आणि समृद्धीच्या मार्गावर नेण्याची अभूतपूर्व संधी आपल्याला प्राप्त झाली आहे. 75व्या वर्षात आपल्याला आपण कुठपर्यंत आलो आहोत आणि पुढचा प्रवास किती आहे ते पाहिले पाहिजे. आजादी का अमृतमहोत्सव ही 130 कोटी भारतीयांना कृतीशील होण्यासाठी दिलेली साद आहे आणि 130 कोटी हा केवळ एक आकडा नसून 130 कोटी शक्यता आहेत. हा आपल्या अगणित क्षमतांच्या स्रोतांचा अतिशय आगळा वेगळा निर्देशांक आहे, याकडे गोयल यांनी लक्ष वेधले.
आम्ही आत्मनिर्भर भारतासाठी जन-भागीदारी आणि उद्योग भागीदारीकडे पाहात आहोत, असे ते म्हणाले. भारताचे तरुण हे भविष्याचे मशालवाहक आहेत, असे गोयल यांनी सांगितले. आपल्या भाषणाचा समारोप करताना गोयल म्हणाले की उत्पादन क्षेत्राच्या पाठबळावर सेवा क्षेत्राची वाटचाल सुरू आहे. भारतासारख्या विशाल आकारमानाच्या आणि क्षमतेच्या देशासाठी उत्पादन क्षेत्र एक महत्त्वाचे क्षेत्र आहे, असे गोयल यांनी सांगितले. भारतात कौशल्य निर्मितीला चालना देण्याच्या सरकारच्या प्रयत्नांमध्ये सहभागी होण्याचे आवाहन त्यांनी उद्योग क्षेत्राला केले. व्यवसाय आणि सरकार यामध्ये ताळमेळ वाढवण्यासाठी आणखी जास्त जबाबदारी घेण्याचे आणि पावले उचलण्याचे आवाहन वाणीज्यमंत्र्यांनी सीआयआयला केले.
रस्ते वाहतूक आणि महामार्ग मंत्रालय
नितीन गडकरी यांच्या हस्ते महाराष्ट्रात वाशिम येथे 3,695 कोटी रुपयांच्या 3 राष्ट्रीय महामार्ग प्रकल्पांचे उद्घाटन
नवी दिल्ली, 29 सप्टेंबर 2023
केंद्रीय रस्ते वाहतूक आणि महामार्ग मंत्री नितीन गडकरी यांनी महाराष्ट्रातील वाशिम येथे 3,695 कोटी रुपयांच्या 3 राष्ट्रीय महामार्ग  प्रकल्पांचे उद्घाटन केले.
गेल्या नऊ वर्षात वाशिम जिल्ह्यात विदर्भ आणि मराठवाड्याला जोडणारा 227 किलोमीटर महामार्ग बांधण्यात आला. महाराष्ट्रातील अकोल्यामधून तेलंगणातील संगारेड्डी येथे जाणारा चौपदरी राष्ट्रीय महामार्ग 161 हा दोन्ही राज्यांमधील व्यापार अधिक मजबूत करणारा दुवा ठरला आहे.
एकूण तीन पॅकेज मध्ये विभागलेले, अकोला ते मेडशी या महामार्गावरील 48 किमी आणि 1,259 कोटी रुपये खर्चाच्या पहिल्या पॅकेजमध्ये चार एअर पूल, 10 अंडरपास आणि 85 कल्व्हर्ट आहेत. मेडशी ते वाशीम या 45 किमी अंतराच्या 1,394 कोटी रुपये खर्चाच्या पॅकेजमध्ये 13 बस आश्रयस्थान, सहापदरी रोड ओव्हर ब्रिज आणि वाशिम शहर बायपासचा समावेश आहे. याशिवाय पांगरी ते वारंगाफाटा या 42 किमी आणि 1042 कोटी रुपये खर्चाच्या पॅकेजमध्ये कयाधू नदीवरील मुख्य पूल, कळमनुरी आणि आखाडा-बाळापूर सिटी बायपासचा समावेश आहे.
अकोला, वाशिम, नांदेड आणि हिंगोली जिल्ह्यातील अनेक महत्वाची ठिकाणे आता जोडली जातील. शेगावचे गजानन महाराज मंदिर, अकोला शाहनूर किल्ला, अंतरीक्ष जैन मंदिर, आठवे ज्योतिर्लिंग औंढा-नागनाथ, संत नामदेव महाराज संस्थान, नरसी आणि नांदेडमधील तख्त सचखंड गुरुद्वारा यांसारख्या धार्मिक आणि पर्यटन स्थळांना भेट देणे आता सोपे आणि सुलभ होणार आहे. तसेच महामार्गांमुळे महाराष्ट्र आणि तेलंगणामधील व्यवसाय संधी सुलभ होऊन रोजगार निर्मिती देखील वाढीला लागेल.
‘अमृत सरोवर’ योजनेंतर्गत सावरगाव बर्डे, झोडगा खुर्द, चिवरा, आमणी, सायखेडा किंवा इतर गावातील तलावांचे पुनरुज्जीवन करण्यात आले त्यातून निघालेली माती आणि वाळू या राष्ट्रीय महामार्ग 161 च्या बांधकामात वापरण्यात आली आहे.
N.Chitale/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 57